[{"text_idx": "#000004", "text": "Rydw i\u2019n gweithio gyda gwirfoddolwyr"}, {"text_idx": "#000009", "text": "Mae\u2019r grw\u0302p yn gydweithrediad traws-sector gwirfoddol, a\u2019i ddiben yw adolygu, datblygu, hyrwyddo a chynnal y Cod Llywodraethu i Elusennau. Bydd Radojka yn cymryd lle Rosie Chapman yn y swydd wirfoddol hon ym mis Chwefror, sydd wedi bod yn gadeirydd y grw\u0302p ers y chwe blynedd ddiwethaf."}, {"text_idx": "#000011", "text": "Daw Radojka a\u0302 chyfoeth o brofiad i\u2019r ro\u0302l. Mae wedi gwasanaethu ar wahanol fathau o fyrddau ac mae ganddi flynyddoedd maith o brofiad o lywodraethu, rheoli ac ymchwilio ar draws sectorau amrywiol. Mae\u2019n bartner yng nghwmni ymgynghori Campbell Tickell ar hyn o bryd, yn arwain eu gwaith llywodraethu a strategaeth."}, {"text_idx": "#000012", "text": "Wrth roi sylwadau, dywedodd Radojka Miljevic: \u2018Rwyf wrth fy modd i gael y cyfle i gynorthwyo\u2019r sector gwirfoddol drwy\u2019r Cod Llywodraethu i Elusennau. Mae gennym ni lawer o waith pwysig i\u2019w wneud i gael mwy o bobl i ymgysylltu a\u0302\u2019r Cod a\u2019i gefnogi, yn enwedig ymhlith elusennau bach. Rhaid i ni hefyd sicrhau perthnasedd parhaus y Cod drwy ei adolygu\u2019n rheolaidd, datblygu\u2019r egwyddor cydraddoldeb, amrywiaeth a chynhwysiant ymhellach ac amlygu ro\u0302l elusennau mewn mynd i\u2019r afael a\u0302\u2019r argyfwng hinsawdd. Rwy\u2019n ffodus fy mod yn gallu adeiladu ar yr hyn sydd eisoes wedi\u2019i gyflawni gan gydweithwyr y grw\u0302p llywio a\u2019r cadeirydd sydd ar fin gadael."}, {"text_idx": "#000013", "text": "\u2018Mae elusennau yn mynd i\u2019r afael a\u0302 rhai o heriau mawr ein hoes. Maen nhw hefyd yn ein cysylltu ni a\u0302\u2019r posibiliadau i fywyd fod yn well a\u2019r rhan y gall pob un ohonon ni ei chwarae yn hynny o beth. Caf fy ysgogi gan elusennau sy\u2019n bod mor effeithiol ag y gallant fod, y rheini sy\u2019n cael yr effaith fwyaf posibl ac sy\u2019n denu amrediad amrywiol a medrus iawn o ymddiriedolwyr, aelodau pwyllgor, gwirfoddolwyr eraill a staff. Mae mabwysiadu\u2019r Cod yn ffordd glir i elusennau ddangos eu hymrwymiad i gael eu llywodraethu\u2019n dda ac i fyw yn o\u0302l yr egwyddorion moesol a\u2019r diwylliannau cynhwysol a ddisgwylir ganddynt.\u2019"}, {"text_idx": "#000014", "text": "Mae Rosie Chapman, cadeirydd y grw\u0302p llywio sydd ar fin gadael, wedi bod yn y swydd am chwe blynedd. Yn ystod yr amser hwn, mae wedi gweithio gyda grw\u0302p y Cod ac eraill i oruchwylio dwy fersiwn newydd o\u2019r Cod, yn 2017 a 2020. Roedd hyn yn cynnwys ail-lunio egwyddorion y cod yn sylweddol a chynnwys yr egwyddor cydraddoldeb, amrywiaeth a chynhwysiant am y tro cyntaf."}, {"text_idx": "#000022", "text": "Mae llywodraethu da mewn elusennau yn hanfodol i\u2019w llwyddiant. Mae elusen yn y sefyllfa orau i gyflawni ei huchelgeisiau a\u2019i nodau os oes ganddi llywodraethiant effeithiol a\u2019r strwythurau arwain cywir. Nod Y Cod Llywodraethu i Elusennau yw helpu elusennau a\u2019u hymddiriedolwyr i ddatblygu safonau llywodraethu uchel. Mae\u2019r Cod yn offeryn ymarferol i helpu ymddiriedolwyr i gyflawni hyn."}]